Art-kino  
javna ustanova u kulturi   
Krešimirova 2, Rijeka, Hrvatska

Tel.: 051 323 262  
e-mail: ured@art-kino.hr  
OIB: 12254758142  
MB: 2998050  
Transakcijski račun: 2360000-1102348678  
IBAN: HR2423600001102348678  
www.art-kino.org

Klasa: 400-01/25-04/1

Ur.br.: 2170-1-35-01-25-24

**PRIJEDLOG POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA 2025. g.**

Rijeka, 25.07.2025.

Ravnateljica

Slobodanka Mišković

**SAŽETAK DJELOKRUGA RADA ART-KINA**

Art-kino je javna ustanova čije je područje djelovanja filmska umjetnost i kultura. Osnovano je od strane Grada Rijeke 2008. godine, a status javne ustanove dobilo je 2013. godine. Ustanova trenutno broji 17 zaposlenih djelatnika programskog, tehničkog i administrativnog profila, a na godišnjoj razini producira oko 1000 javnih programa koje je proteklih 17 godina rada kina posjetilo više od 600 000 posjetitelja.

Glavna se programska djelatnost ustanove odvija u prostorima Art-kina Croatia (Krešimirova 2) i u Dječjoj kući (Ul. Viktora Cara Emina 1A), dok je u svrhu dodatnog proširenja prostora za redovne i medijacijske programe u prosincu 2015. godine otvoreno Mini Art-kino, a za potrebe održavanja filmskih radionica za mlade i Art-kino Lab.

Pored toga što je promotor filmske kulture općenito, ustanova ima vrlo važnu ulogu platforme za razvoj i promociju riječke audiovizualne djelatnosti. Sveukupno gledajući Art-kino nije samo mjesto prikazivanja i gledanja filmova već i rasprave o njima, edukacije, komunikacije i istraživanja umjetnosti pokretnih slika. Također, posvećeno je razvoju novih generacija publike, kao i novim programima i praksama prezentacije i interpretacije filma. Zbog toga je 2016. godine pod okriljem Art-kina osnovana Specijalna filmska knjižnica Art-kinos brojnom knjižnom, časopisnom i audiovizualnom građom, a iste godine osnovana je i Kvarnerska filmska komisija, regionalni filmski ured koji pruža administrativnu, logističku, obrazovnu i stručnu podršku za domaću i stranu audiovizualnu produkciju.

Zasnovano na raznolikosti pristupa mediju filma, kino je svoje djelovanje usmjerilo u četiri glavna pravca, rad kojih obuhvaća: *filmski program*, *rad s djecom i mladima*, *obrazovne i medijacijske programe* te *podršku filmskoj produkciji*. Time se na jednom mjestu objedinilo prikazivačke, distribucijske i edukacijske funkcije. Art-kino svoju programsku koncepciju temelji na umjetničkoj značajnosti, svijesti o obrazovnoj ulozi kulturnih institucija, njihovoj odgovornosti za razvoj cjelovitog kulturnog polja u kojem djeluju te otvorenosti prema potrebama zajednice, a vrijednosti svog djelovanja na umjetničkoj izvrsnosti, otvorenosti, društvenoj odgovornosti, predanosti i integritetu te znanju.

Zbog svega navedenog, Art-kino je jedino mjesto u Rijeci čiji se filmski program sastoji od kombinacije kinotečnog programa te suvremene domaće, regionalne, europske i svjetske, uglavnom nezavisne, produkcije umjetničkog filma putem raznih ciklusa (autorskih, nacionalnih, tematskih…), filmskih premijera, prikazivanja baštinskih naslova, kultnih filmskih ostvarenja i gostovanja različitih filmskih festivala. Program obuhvaća igrane, animirane, dokumentarne, eksperimentalne te neprofesijske filmove duže i kraće forme, a nadopunjen je i čestim medijacijskim aktivnostima (razvoj medijske pismenosti, predavanja, diskusije, gostovanja filmskih umjetnika, predstavljanje publikacija, izložbe itd.), dok ključnu programsku inovaciju predstavlja povezivanje filma s drugim umjetnostima (film i novi mediji, kino-koncert). Također, u kinodvorani Dječje kuće, Art-kino ima jedino namjensko kino za djecu i mlade u Hrvatskoj gdje se održava program Škola u kinu, javni filmski program za djecu i obitelj koji djecu od najmanjih uzrasta potiču da vole, razumiju i stvaraju filmove.

Art-kino je član mreže Europa Cinemas, CICAE - Confédération Internationale des Cinémas d’Art et d’Essai, ECFA – European Children's Film Association te Hrvatske mreže neovisnih kinoprikazivača (Kino mreža).

**Obrazloženje polugodišnjeg izvještaja o izvršenju financijskog plana Art-kina za razdoblje 1.1. – 30.6.2025. g.**

Polugodišnji izvještaj o izvršenju financijskog plana sadrži: opći dio izvještaja, posebni dio izvještaja, obrazloženje i posebne izvještaje.

U Općem dijelu se daju podaci o ostvarenju prihoda i primitaka, rashoda i izdataka u izvještajnom razdoblju, a može sadržavati i podatke o prenesenom višku, odnosno manjku iz prethodne godine i višku odnosno manjku za prijenos u sljedeće razdoblje. Opći dio sadrži: Sažetak Računa prihoda i rashoda i Računa financiranja, Račun prihoda i rashoda i Račun financiranja. U računu prihoda i rashoda se prihodi i rashodi iskazuju prema ekonomskoj klasifikaciji i izvorima financiranja, a rashodi i prema funkcijskoj klasifikaciji.

Posebni dio se iskazuje u izvještaju po programskoj klasifikaciji i sadrži prikaz rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje polugodišnjeg izvještaja o izvršenju financijskog plana sastoji se od obrazloženja općeg dijela. Obrazloženje općeg dijela izvještaja sadrži obrazloženje ostvarenja prihoda i rashoda u izvještajnom razdoblju i obrazloženje prenesenog viška iz prethodne godine i viška, odnosno manjka za prijenos u sljedeće razdoblje. Sukladno Zakonu o proračunu članak 85., stavak 2. („Narodne novine“ broj 144/21) i Pravilniku o polugodišnjem i godišnjem izvještaju o izvršenju proračuna i financijskog plana, članak 46., stavak 2. („Narodne novine“ broj 85/2023), Art-kino u polugodišnjem izvještaju o izvršenju financijskog plana ima sljedeće posebne izvještaje: izvještaj o zaduživanju i stanju kredita. Navedeni posebni izvještaj je na Obrascu 1 te je sastavni dio ovoga izvještaja.

**Opis i cilj programa:**

Ustanova je osnovana radi obavljanja audiovizualnih i komplementarnih djelatnosti. Cilj je programa zadovoljenje kulturnih potreba stanovnika grada Rijeke na području audiovizualnih djelatnosti, uz povećanje standarda usluge u toj djelatnosti.

Djelatnosti Ustanove su: razvitak audiovizualnih i komplementarnih djelatnosti te promicanje audiovizualnog stvaralaštva i kulture, javno prikazivanje audiovizualnih djela, očuvanje vrijednosti nacionalne kinematografije, promicanje suvremenog hrvatskog filmskog stvaralaštva te nasljeđa hrvatske i svjetske filmske baštine na području filmske umjetnosti, zaštita audiovizualne baštine, uključujući kinotečnu djelatnost, poticanje produkcije audiovizualnih djela, organizacija domaćih i međunarodnih audiovizualnih programa i manifestacija, razvoj filmske pismenosti kod djece i mladih, proučavanje i kritičko vrednovanje audiovizualnih djelatnosti, organizacija i provedba programa stručnog i profesionalnog usavršavanja, kulturno-umjetničkih poduka, seminara, radionica, tribina, predavanja, konferencija i stručnih skupova u području kulture i audiovizualnih djelatnosti, nakladnička djelatnost, nabava knjižnične građe, osiguranje korištenja i posudbe knjižnične građe te protok informacija, organiziranje i koordiniranje stručnih i znanstvenih istraživanja u području audiovizualnih djelatnosti, aktivnosti i manifestacije usmjerene na povećanje dostupnosti, pristupa i sudjelovanja u kulturi, raznolikosti kulturnog sadržaja te suradnje s organizacijama civilnog društva u području audiovizualnih djelatnosti i kulture, domaća i međunarodna suradnja na području audiovizualnih djelatnosti i kulture te druge djelatnosti u kulturi sukladno posebnim propisima.

**Opći dio**



Ukupni prihodi u razdoblju 01.01.2025.- 30.06.2025. godini ostvareni su u iznosu 564.579,74 eura što je 60,3% godišnjeg plana, a ukupni rashodi u iznosu 502.480,60 eura iznose 53,0% godišnjeg plana. Iz navedenog proizlazi da je u navedenom razdoblju ostvaren višak prihoda nad rashodima u iznosu 62.099,14 eura te s manjkom iz prethodnog razdoblja višak raspoloživ u sljedećem razdoblju iznosi 49.931,09 eura. Budući da se radi o metodološkom manjku iz izvora 1100, Odlukama o raspodjeli rezultata poslovanja za 2024. godinu planirano je utrošiti 74.000,00 eura. Do 30.6.2025. godine izvršeno je 10.830,40 eura. S obzirom da u proračunskoj godini 2025. nije bilo izmjena i dopuna financijskog plana, Odluke o raspodjeli rezultata poslovanja nisu uvrštene u tekući plan te izvršenje s obzirom na izvorni plan iznosi 90,3%.

**Račun prihoda i rashoda**

**Prihodi**



Ustanova je izvornim planom za 2025. godinu za potrebe izvršavanja godišnje aktivnosti planirala ukupno 936.895,00 eura prihoda, a ostvareno je 564.579,74 eura odnosno 60,26% godišnjeg plana. U strukturi ostvarenih prihoda najveći udio imaju prihodi iz nadležnog proračuna sa 67%, slijede prihodi po posebnim propisima (prihodi od ulaznica) s udjelom 17,6%, zatim pomoći iz proračuna koji nam nije nadležan (Hrvatski audiovizualni centar i Primorsko-goranska županija) s udjelom od 13,2%, te prihodi od pruženih usluga i donacija s udjelom od 2,2%.

Uspoređujući ostvarene prihode u prvom polugodištu 2025. godine s ostvarenjem prethodne godine, prihodi su veći za 171.496,78 eura odnosno za 43,63%.

Izvornim planom planirano je 12.000,00 eura viška iz prethodnih godina. U razdoblju je utrošeno 10.830,40 eura viška odnosno 90,3 % plana.

**Prihodi po posebnim propisima** odnosno prihodi od ulaznica ostvareni su u iznosu 99.426,50 eura što je 72,92% više od godišnjeg plana i 94,07% više od prihoda u istom razdoblju prošle godine. Tako značajno povećanje rezultat je velikog interesa publike za dokumentarno-igrani film Fiume o morte!. Film je do kraja lipnja pogledalo preko 15.000 gledatelja.

Prihodi od ulaznica su veći zbog razvoja i širenja djelatnosti Ustanove, kao i porasta posjeta publike. U novoj je kinodvorani u Dječjoj kući pokrenut redoviti i kontinuirani obiteljski filmski program, čime je povećan broj projekcija, a time i prihodi i rashodi.

**Pomoći proračunskim korisnicima iz proračuna koji im nije nadležan** odnose se na tekuće pomoći iz državnog proračuna – Hrvatski audiovizualni centar i proračuna JLPRS koji im nije nadležan – Primorsko-goranska županija. Pomoći su ostvarene u iznosu 73.960,00 eura ili 98,61% godišnjeg plana. U odnosu na ostvarenje iz 2024. godine ove su pomoći veće za 5,64%.

**Prihodi od prodaje proizvoda i robe te pruženih usluga i prihodi od donacija** ostvareni su u iznosu 12.692,00 eura ili 79,33% godišnjeg plana. U odnosu na isto razdoblje prošle godine prihodi su veći za 2.804,00 eura. Radi se o prihodima od radioničkih programa i drugih suradničkih i popratnih programa i aktivnosti te donacije od Europe Cinemas.

**Prihodi iz nadležnog proračuna** ostvareni su u iznosu 378.501,24 eura ili 48,01% godišnjeg plana. U odnosu na isto razdoblje prošle godine prihodi su veći za 44,49%. Povećanje je rezultat povećanja osnovice plaća sukladno potpisanom Kolektivnom ugovoru za zaposlene u ustanovama u kulturi Grada Rijeke te porasta cijena većine usluga nužnih za redovno poslovanje. Također, dio prihoda odnosi se na prihode za pokriće prošlogodišnjih troškova, odnosno metodološkog manjka.

**Rashodi**



Ukupni rashodi poslovanja planirani su u iznosu 948.895,00 eura, a ostvareni su u iznosu 502.480,60 eura ili 53% godišnjeg plana.

**Rashodi za zaposlene** planirani su u iznosu 612.955,00 eura, a ostvareni su u iznosu 269.316,80 eura ili 43,94% godišnjeg plana i odnose se na plaće, doprinose i ostale rashode za zaposlene. U odnosu na isto razdoblje prošle godine ostvarenje je veće za 49,36%. Povećanje je rezultat povećanja osnovice plaća sukladno potpisanom Kolektivnom ugovoru za zaposlene u ustanovama u kulturi Grada Rijeke.

Plaće za redovan radveće su za 53,1% u odnosu na plaće za isto razdoblje prošle godine što je povezano s povećanjem osnovice plaća, te jednom zaposlenom osobom više kroz 4 mjeseca u usporednom razdoblju.

Ostali rashodi za zaposlene odnose se na materijalna prava zaposlenika koja proizlaze iz Pravilnika o radu (naprimjer regres, dodatak za prehranu, božićnica, uskrsnica, jubilarne nagrade i potpore) i u skladu su s pravima utvrđenim Kolektivnim ugovorom. U odnosu na isto razdoblje prošle godine ovi su rashodi za zaposlene veći za 6,94%, a zbog jedne zaposlene osobe više kroz 4 mjeseca u usporednom razdoblju.

**Materijalni rashodi** planirani su u iznosu 322.450,00 eura, a ostvareni su u iznosu 229.246,33 eura ili 71,10% godišnjeg plana. U odnosu na isto razdoblje prošle godine veći su za 32,47%, što je uvjetovano stalnim rastom cijena proizvoda i usluga, odnosno inflatornim pritiscima.

Materijalni rashodi odnose se na:

* naknade troškova zaposlenima koje su ostvarene u iznosu 8.471,64 eura
* rashode za materijal i energiju koji su u ostvareni u iznosu 24.993,80 eura
* rashode za usluge koji su ostvareni u iznosu 190.748,08 eura
* naknade troškova osobama izvan radnog odnosa koje su ostvarene u iznosu 1.923,01 eura
* ostali nespomenuti rashodi koji su ostvareni u iznosu 3.109,80 eura.

Naknade troškova zaposlenima ostvarene su u iznosu 8.471,64 eura i odnose se na naknade za prijevoz na posao i s posla, stručno usavršavanje zaposlenika, službena putovanja te ostale naknade troškova zaposlenima. Naknade za službena putovanja iznose 1.383,24 eura i manji su u odnosu na prošlu godinu za 78,5% zbog dinamike realizacije pojedinih projekata i programa. Naknade za prijevoz, za rad na terenu i odvojeni život veće su za 24,71% zbog fluktuacije djelatnika unutar tarifnih zona te naknadnog popunjavanja upražnjenog radnog mjesta. Stručno usavršavanje zaposlenika veće je za 21,46% odnosno za 204,90 eura zbog potrebe pravovremenog praćenja izmjena zakonske regulative koja je na snazi od ove kalendarske godine.

Rashodi za materijal i energiju su u odnosu na 2024. godinu veći za 40,27%. Od toga su uredski materijal i ostali materijalni rashodi veći za 24,94% zbog različite dinamike nabave te stalnog rasta cijena. Rashodi za energiju veći su za 25,49% i rezultat su povećanja cijene energije. Rashodi za materijal i dijelove za tekuće i investicijsko održavanje iznose 2.711,36 eura i veći su u odnosu na isto razdoblje prošle godine zbog nužne sanacije i hitnih radova tekućeg održavanja. Rashodi za sitan inventar veći su za 29,59% što u apsolutnom iznosu jest 612,36 eura.

Rashodi za usluge su, u odnosu na prvo polugodište 2024. godine, veći za 39,58%. Razlog je tome, pored povećane programske aktivnosti, i rast cijena usluga i rada. Troškovi telefona, pošte i prijevoza manji su za 14,09% uslijed promijene operatera. Rashodi za usluge tekućeg i investicijskog održavanja znatno uvećani jer je ustanova, pored uobičajenih troškova održavanja (servisa opreme, kotlovnice, ličenje), imala i dodatne rashoda oko pripreme novodobivenog prostora u Krešimirovoj 10a od strane osnivača. Usluge promidžbe i informiranja na razini su prošle godine, kao i rashodi za komunalne usluge.Nadalje, u 2025. godini Art-kino nije imalo trošak sistematskih pregleda radnika. Intelektualne i osobne usluge veće su za 63,67% zbog veće programske aktivnosti, većih troškova prikazivačkih prava te zbog porasta minimalne studentske satnice.

Rashodi ostalih usluga kao što su grafičke usluge, usluge čišćenja, tehničke i osobne zaštite, usluge fotografiranja događaja i sl. na razini su prošlogodišnjih rashoda.

Naknade troškova osobama izvan radnog odnosa odnose se na troškove prijevoza i smještaja osoba koje nisu u radnom odnosu, a sudjelovale su u posebnim programima, filmskim premijerama, predstavljanjima baštinskih filmova i ciklusa, predstavljanjima knjiga, medijacijskim programima te radioničkim programima. U ovom polugodištu naknade su se smanjile za 33,77% zbog različite programske dinamike .

**Financijski rashodi** suizvornim planom planirani u iznosu 1.590,00 eura, a ostvareni su u iznosu 121,54 eura ili 28,65% godišnjeg plana. Financijski rashodi odnose se na troškove bankarskih usluga i usluga platnog prometa te na trošak tečajnih razlika.

**Rashodi za nabavu neproizvedene dugotrajne imovine** planirani su u iznosu 1.000,00 eura i u ovom polugodištu nisu izvršeni.

**Rashodi za nabavu proizvedene dugotrajne imovine** planirani su u iznosu 10.900,00 eura, a ostvareni su u iznosu 3.461,89 eura što je 31,76% godišnjeg plana. U ovom izvještajnom razdoblju nije bilo nabave uredske opreme i namještaja. Komunikacijska je oprema nabavljena većim dijelom za potrebe projekta REEL - A cinematic journey through Italy and Croatia u okviru programa prekogranične suradnje Interreg Italija – Hrvatska 2021. – 2027., a od opreme za ostale namjene nabavljeno je novo platno za vanjske projekcije u iznosu 1.827,50 eura.

**Obrazloženje prenesenog viška**

Izvornim planom planiran je preneseni višak u iznosu 12.000,00 eura, a ostvaren je u iznosu 10.830,40 eura, odnosno 90,25% godišnjeg plana.

Manjak prihoda i primitaka – preneseni iznosi 12.168,05 eura, od čega metodološki manjak osnivača iznosi 73.737,04 eura.

U pogledu strukture raspodijeljenog prenesenog viška po izvorima, odlukom o raspodjeli rezultata poslovanja raspodijeljeno 74.000,00 eura i to:

* iz izvora Viška prihoda za posebne namjene za potrebe rashoda za zaposlene raspodijeljeno je 25.000,00 eura, za materijalne rashode raspodijeljeno je 5.000,00 eura i za nabavu neproizvedene dugotrajne imovine 7.000,00 eura
* iz izvora Viška donacija za potrebe rashoda za zaposlene raspodijeljeno je 1.000,00 eura, za materijalne rashode raspodijeljeno je 15.000,00 eura, za nabavu proizvedene dugotrajne imovine raspodijeljeno je 4.000,00 eura
* Iz izvora Viška vlastitih prihoda za nabavu proizvedene dugotrajne imovine raspodijeljeno je 2.000,00 eura i za nabavu neproizvedene dugotrajne imovine 15.000,00 eura.

**Stanje novčanih sredstava**

Stanje novčanih sredstava na polugodištu iznosi 291,00 euro, jednako kao i na početku proračunske 2025. godine i odnosi se na polog u blagajni Art-kina i Dječje kuće.

**Rashodi i prihodi prema izvorima financiranja**

Rashodi iz izvora Opći prihodi i primici planirani su u iznosu 788.395,00 eura i ostvareni u iznosu 366.870,10 eura ili 46,53% godišnjeg plana. Prihodi po ovom izvoru ostvareni su u iznosu 378.501,24 eura što je 48,01% godišnjeg plana.

Rashodi iz izvora Vlastiti prihodi planirani su u iznosu 5.000,00 eura i u ovom izvještajnom razdoblju nije bilo ostvarenja. Prihodi iz ovog izvora realizirani su u iznosu 7.025,00 eura.

Rashodi iz izvora Prihodi za posebne namjene (prihodi od ulaznica) planirani su u iznosu 57.500,00 eura i ostvareni su u iznosu 72.652,23 eura što je 26,35% više od plana. Rezultat je to velikog interesa publike za dokumentarno-igrani film Fiume o morte! To potvrđuju i prihodi koji su ostvareni u iznosu 99.426,50 eura što je za 72,92% više od planiranog prihoda.

Rashodi iz izvora Pomoći planirani su u iznosu 75.000,00 eura i ostvareni su u iznosu 52.127,87 eura odnosno 53,6% plana. Prihodi su realizirani gotovo u 100%-tnom iznosu godišnjeg plana.

Rashodi iz izvora Donacije planirani su u iznosu 11.000,00 eura. U ovom izvještajnom razdoblju nije bilo ostvarenje, jer su aktivnosti iz ovog izvora planirane u drugoj polovici godine. Prihodi su realizirani u iznosu 5.667,00 eura, što je 51,52% godišnjeg plana.

Rashodi iz prenesenog viška planirani su u iznosu 12.000,00 eura, a ostvareni u iznosu 10.830,40 eura što je 90,25% godišnjeg plana.

**Račun rashoda prema funkcijskoj klasifikaciji**

**Funkcijska klasifikacija :** 08 Rekreacija, kultura, religija - Ostvareno je 502.480,60 eura rashoda ili 52,95% godišnjeg plana što je 38,78% više u odnosu na isto razdoblje prošle godine.

**Račun financiranja**

Art-kino nema stavke primitaka i izdataka.